Simplikijs
Simplikijs (latīņu: Simplicius, dzimis ap 420. gadu, miris 483. gada 10. martā) bija Romas pāvests no 468. gada līdz 483. gada martam. Viņš bija pāvesta Hilārija pēctecis, kura pontifikāts bija politiski vētrains. Simplikija pontifikāta laikā Austrumu baznīca sašķēlās starp pareizticīgajiem un monofizītiem. 475. gadā, kad Austrumromas impērijā varu ieguva Bazilisks, jaunais valdnieks atbalstīja monofizītus, kas vēl vairāk veicināja sašķeltību.